**Majstrovstvá Európy FIA ETRC už tento víkend!**

**Orechová Potôň, 3. jún 2025 - OMV MaxxMotion Goodyear FIA ETRC TRUCK RACE OF SLOVAKIA: motoristický sviatok plný adrenalínu a hudby! Na SLOVAKIA RINGU už tento víkend 7.-8. júna, spolu s bohatým programom.**

Autodróm SLOVAKIA RING hosťuje už tento víkend svoje najväčšie podujatie: OMV MaxxMotion Goodyear FIA ETRC TRUCK RACE OF SLOVAKIA priláka do Orechovej Potône opäť davy fanúšikov. Čakajú ich napínavé preteky Majstrovstiev Európy ťahačov FIA ETRC, bohatý sprievodný program   
a v sobotu aj hudobný koncert 90's SUPER FEST plný legendárnej hudby rokov deväťdesiatych.

**Program podujatia:**

**FIA ETRC**: Ostré pretekárske ťahače s hmotnosťou nad 5 ton a obmedzenou rýchlosťou na 160 km/h sa predstavia v štvoro pretekoch počas víkendu, pričom diváci zažijú tesné súboje   
a adrenalínové momenty.

**GT Endurance**: V rámci vytrvalostných pretekov GT sa na trati predstavia aj vozidlá Lamborghini Huracán GT3, BMW M4 GT3, Mercedes AMG GT3, Aston Martin Vantage AMR GT4 a mnohé ďalšie. Zoznam prihlásených ponúka najznámejších slovenských pretekárov, ako sú Miro Konôpka, Rišo Gonda, či Maťo Homola! Bude sa na čo tešiť.

**TCR European Endurance**: Nový formát 120-minútových vytrvalostných pretekov pre cestovné vozidlá TCR prinesie ďalšiu dávku vzrušenia.

**Clio Cup a Twingo Cup**: Zábavné a napínavé preteky identických vozidiel Clio a Twingo sľubujú množstvo akcie na trati.

**90's SUPER FEST**: V sobotu večer sa návštevníci prenesú do zlatej éry 90. rokov s vystúpeniami hviezd ako O-ZONE, CULTURE BEAT, REAL MCCOY, MASTERBOY & BEATRIX DELGADO, STAY-C, DAISY DEE z TECHNOTRONIC, REEL 2 REAL s THE MAD STUNTMAN a BEST OF 90s SHOW s Ray Horton, Natascha Wright a Joe Thompson.

**Hlavné hviezdy FIA ETRC 2025:**

Na štartovom rošte sa predstavia špičkoví jazdci a skutočné legendy tohto šampionátu.

**Norbert Kiss** (Maďarsko): Šesťnásobný majster Európy a obhajca titulu, ktorý sa predstaví s novým ťahačom MAN.

**Jochen Hahn** (Nemecko): Päťnásobný šampión, ktorý patrí medzi najväčších favoritov.

**Steffi Halm** (Nemecko): Populárna pretekárka, ktorá sa pravidelne umiestňuje na popredných priečkach.

**Antonio Albacete** (Španielsko): Trojnásobný majster Európy, ktorý sa vracia s tímom T Sport Bernau.

**Sascha Lenz**, **Steffen Faas**, **Luis Recuenco** a ďalší skúsení pretekári, ktorí sľubujú napínavé súboje na trati.

V pretekoch FIA ETRC sa predstavia ťahače značiek MAN, IVECO, Scania a ďalší. Tieto vozidlá vážia minimálne 5,3 tony a sú vybavené výkonnými motormi s výkonom okolo 1000 koní. Pre bezpečnosť je rýchlosť obmedzená na 160 km/h. Preteky sú známe svojimi tesnými súbojmi, kde často dochádza ku divácky vzrušujúcim kontaktom.

Vstupenky sú dostupné v rôznych kategóriách:

**VIP vstupenky**: Zahŕňajú exkluzívny prístup do VIP zóny s cateringom a výhľadom na trať.

**Tribúna A a B**: Vstupenky aj s prístupom do paddocku, kde môžu návštevníci vidieť tímy, jazdcov a ich techniku zblízka.

**Kombinované vstupenky**: Zahŕňajú vstup na preteky, aj na 90's SUPER FEST.

Deti do 6 rokov a osoby so zdravotným postihnutím (s jedným sprievodom) majú vstup zdarma (okrem VIP a kombinovaných vstupeniek).

OMV MaxxMotion Goodyear FIA ETRC TRUCK RACE OF SLOVAKIA 2025 sľubuje nezabudnuteľný víkend plný adrenalínu, rýchlych ťahačov, hudby a zábavy pre celú rodinu. K dispozícii bude samozrejme celý areál, vrátane zoo Malkia Park, Slovenské motokárové centrum, či vojenské múzeum.

Viac informácií a vstupenky nájdete na [**https://slovakiaring.sk/**](https://slovakiaring.sk/)

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA.   
Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť   
a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. V areáli nájdete tiež off-roadový polygón, Vojenské múzeum a posledným prírastkom je špičkové* ***Slovenské motokárové centrum.***

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING Mobil: +421 911 423 134 E-mail: pecze@slovakiaring.sk |  |